**IV. OPIS IZVEDBE DEL**

1. **Uvod**

Plavje so organski in drugi plavajoči predmeti, debla, vejevje, listje, odpadki in podobno (Zakon o vodah, UL RS, št. 67/02, 57/08, 57/12, 100/13, 40/14, 56/15).

Koncesionar mora, kot dober gospodar, med izvajanjem koncesije na območju koncesije zaradi zagotovitve varnosti pred poplavami ravnati skladno s predpisi, predvsem pa, redno odstranjevati plavje in ga predelati ali odlagati na ustrezno deponijo.

Odstranjevanje in odlaganje plavja in naplavin na deponijo se ne smatra za gospodarsko izkoriščanje (Koncesijska pogodba za rabo reke Drave za proizvodnjo električne energije).

Plavje naročnik (DEM d.o.o.) odstrani iz reke Drave in ga odpelje na deponije DEM, ki so na lokacijah proizvodnih objektov. Deponije, ki jih napolnimo s plavjem je potrebno občasno, oziroma po potrebi prazniti.

Izjem je lokacija jez Markovci (predpotopna stena na dovodnem kanalu za HE Formin), kjer izvajalec del odstranjuje plavje neposredno iz vode.

1. **Vrste odpadkov**

V plavju se pojavljajo različne vrste odpadkov, kot so:

* 20 01 37\* les, ki vsebuje nevarne snovi,
* 20 01 38 les, ki ni naveden pod 20 01 37,
* 20 01 39 plastika,
* 20 02 01 biorazgradljivi odpadki,
* 20 01 99 drugi tovrstni odpadki
* 20 03 07 kosovni odpadki,
* 15 01 02 plastična embalaža,
* 15 01 06 mešana embalaža,
* 15 01 10\* embalaža, ki vsebuje ostanke nevarnih snovi ali je onesnažena z nevarnimi snovmi.

Seznam odpadkov, ki se pojavljajo v plavju je narejen na osnovi evidenčnih listov prevzemov odpadkov iz prejšnjih let in izvajanju pregleda in nadzora deponij s strani naročnika. Klasifikacija odpadkov iz zgornjega seznama je v skladu z Uredbo o odpadkih (Ur. list RS, št. 37/2015, 69/2015).

* 1. **Ravnanje z odpadki**

Pri prevzemu in prevozu odpadkov je potrebno ravnati v skladu z 10. členom Uredbe o odpadkih (UL RS, št. 37/15, 69/15), ki govori o tem, da je z odpadki potrebno ravnati tako, da ni ogroženo človekovo zdravje, da ne škodi okolju ter da ravnanje zlasti:

* ne predstavlja tveganja za vode, zrak, tla, rastline in živali,
* ne povzroča čezmernega obremenjevanja s hrupom in neprijetnimi vonjavami,
* ne povzroča škodljivih vplivov na območja, na katerih je predpisan poseben režim v skladu s predpisi, ki urejajo ohranjanje narave, ali predpisi, ki urejajo varovanje virov pitne vode in
* ne povzroča škodljivih vplivov na krajino ali območja, na katerih je predpisan poseben režim v skladu s predpisi, ki urejajo varstvo kulturne dediščine.

V skladu z 48. členom Uredbe o odpadkih (UL RS, št. 37/15, 69/15) mora prevoznik odpadkov zagotoviti, da prevoz odpadkov poteka v skladu z zahtevami iz prvega odstavka 10. člena Uredbe o odpadkih (UL RS, št. 37/15, 69/15) in da so odpadki dostavljeni prevzemniku v skladu s podatki iz evidenčnega lista. Prevoznik ne sme prevažati nevarnih odpadkov, ki niso opremljeni s kopijo evidenčnega lista v skladu s šestim odstavkom 25. člena Uredbe o odpadkih (UL RS, št. 37/15, 69/15)

1. **Lokacije prevzema plavja iz deponij in obseg del**
   1. **Lokacije za prevzem plavja:**

Deponije za prevzem oziroma odvoz plavja se nahajajo na naslednjih lokacijah:

* HE Dravograd,
* HE Vuzenica,
* HE Vuhred,
* HE Ožbalt,
* HE Fala,
* HE Mariborski otok,
* HE Zlatoličje,
* Jez Markovci (mHE Markovci) in
* HE Formin

Lokacije za prevzem oziroma odvoz plavja so zapisane v smeri toka reke Drave.

* 1. **Obseg del**
* prebiranje-ločevanje odpadkov na deponijah, v skladu z Uredbo o odpadkih (Ur. list RS, št. 37/15, 69/15),
* nakladanje,
* odvoz in
* izdajo ustrezne dokumentacije v skladu z Uredbo o odpadkih (UL RS, št. 37/15, 69/15).

V primeru večje količine plavja je možnost mletja plavja na lokacijah deponij. Velja za deponiji na HE Zlatoličje in HE Formin.

Prevzem oziroma odvoz se vrši izključno na poziv naročnika (DEM d.o.o.). Izvajalec se je dolžan, na poziv naročnika, odzvati najkasneje v 24 urah od poziva.

Ne glede na zapisano je potrebno deponiji na HE Zlatoličje in HE Formin zaradi velike verjetnosti nastopa visoke vode popolnoma izprazniti dva krat letno in sicer:

* najkasneje do 1. maja tekočega leta in
* najkasneje do 1. oktobra tekočega leta.
  1. **Lokacija za neposredni prevzem plavja iz vode in obseg del**

Neposredni odvzem plavja iz vode se vrši na lokacij:

* jez Markovci (potopna stena na dovodnem kanalu za HE Formin).

Na jezu Markovci se plavje pojavlja periodično pred potopno steno na dovodnem kanalu za HE Formin. Količine plavja so odvisne od hidroloških in vremenskih razmer ter ostalih zunanjih dejavnikov, zato ga je potrebno občasno odstraniti iz vode in ga odpeljati.

Pri izvedbi del je potrebno upoštevati vsa varnostna pravila za dela ob vodi, hkrati je potrebno postavit znak za delo na cesti zaradi dovozne ceste oz. zavarovati mesto dela, saj se preko jezu in lokacije pod katero se nahaja predpotopna stena odvija lokalni promet.

Dela obsegajo:

* odvzem plavja neposredno iz vode,
* nakladanje,
* odvoz,
* prebiranje-ločevanje odpadkov v skladu z Uredbo o odpadkih (UL RS, št. 37/15, 69/15) in
* izdajo ustrezne dokumentacije v skladu z Uredbo o odpadkih (UL RS, št. 37/15, 69/15).

Odvzem (odstranjevanje iz vode) in odvoz plavja se vrši izključno na poziv naročnika (DEM d.o.o.). Izvajalec se je dolžan, na poziv naročnika, odzvati najkasneje v 12 urah od poziva.

1. **Sklopi**

Glede na lokacije za prevzem plavja iz deponij, oziroma neposredni prevzem plavja iz vode so določeni sklopi kot sledi:

* **Sklop 1:** prevzem oziroma odvoz plavja iz deponij HE Dravograd, HE Vuzenica in HE Vuhred,
* **Sklop 2 p**revzem oziroma odvoz plavja iz deponij HE Ožbalt, HE Fala in HE Mariborski otok,
* **Sklop 3 (3.1 + 3.2):**

**3.1:** prevzem oziroma odvoz plavja iz deponij HE Zlatoličje, jezu Markovci (mHE Markovci) in HE Formin,

**3.2:** neposredni prevzem plavja iz vode in odvoz na lokaciji jez Markovci (potopna stena na dovodnem kanalu za HE Formin).

1. **Količine plavja**

Količine plavja ni mogoče natančno določiti oziroma predvideti v naprej, saj so le te odvisne od hidroloških in vremenskih razmer ter ostalih zunanjih dejavnikov. Ocenjene količine plavja izhajajo iz povprečja količin plavja v zadnjih letih.